EkBass/fiwiki-20250220-pages-articles huggingface dataset:
Joyce Chepchumba

Joyce Chepchumba (s. 6. marraskuuta 1970 Kericho, Kenia) on kenialainen kestävyysjuoksija. Chepchumba aloitti kansainvälisen urheilu-uransa vuonna 1995 New Yorkin maratonilla, jolla hän sijoittui neljänneksi. Seuraavana vuonna hän oli juoksun kolmas ja juoksi Lontoon maratonin toiseksi. Hän osallistui myös Atlantan olympialaisten maratonille, mutta ei sijoittunut mitalisijoille. 1997 hän otti ensimmäiset suurten maratonien voittonsa voittamalla Lontoon ja Tokion maratonit. 1998 hän voitti Chicagon maratonin ja sijoittui Lontoon maratonilla kolmanneksi. Vuonna 1999 hän voitti Chicagon ja Lontoon maratonit ja sijoittui MM-kisoissa viidennelle sijalle. Vuonna 2000 Chepchumba voitti Tokion maratonin ja sijoittui Lontoossa kolmanneksi. Sydneyn olympialaisissa hän saavutti ensimmäisen arvokisamitalinsa voittamalla maratonilla pronssia Naoko Takahashin ja Lidia Simonin jälkeen. 2001 hän oli neljäs New Yorkin maratonilla ja kolmas Lontoossa. Hän voitti vuoden aikana kaksi puolimaratonkilpailua Berliinissä ja Glasgow'ssa. 2002 hän voitti New Yorkin maratonin ja sijoittui Lontoon maratonilla kuudenneksi. 2004 hän voitti kaksi puolimaratonia Lissabonissa ja Berliinissä. ==Lähteet== ==Aiheesta muualla== * Luokka:Kenialaiset kestävyysjuoksijat Luokka:Kenialaiset olympiamitalistit Luokka:Vuonna 1970 syntyneet Luokka:Elävät henkilöt
Lúcio

Lucimar da Silva Ferreira, pelaajanimeltään Lúcio (s. 8. toukokuuta 1978 Brasília, Brasilia) on brasilialainen uransa lopettanut jalkapalloilija, pelipaikaltaan puolustaja. Hän pelaa brasilialaisjoukkue Palmeiraksessa. Hän on 188 senttimetriä pitkä ja painaa 81 kilogrammaa. Ennen siirtymistään nykyiseen seuraansa Lúcio on pelannut Internacionalissa (1997—2000) ja Bayer Leverkusenissa (2000-2004). Bayern Münchenissä hän on voittanut vuosina 2005, 2006 ja 2008 sekä Saksan mestaruuden että Saksan Cupin. Lúcio kuului Brasilian maajoukkueen vakiopelaajiin. Hän voitti joukkueessa maailmanmestaruuden 2002 MM-kisoissa. Lúcio oli mukana myös vuoden 2006 MM-kisoissa. Hän on pelannut 70 maaottelua, joissa on tehnyt neljä maalia (tilanne 11. syyskuuta 2007). Lúcion ensimmäinen maaottelu oli Kolumbiaa vastaan 15. marraskuuta 2000. http://fifaworldcup.yahoo.com/06/en/w/player/178520_LUCIO.html == Lähteet == == Aiheesta muualla == * Lucio Leverkusen who's who -sivuilla * Lúcio Football Databasessa Luokka:Brasilialaiset jalkapalloilijat Luokka:Jalkapallon maailmanmestarit Luokka:Vuonna 1978 syntyneet Luokka:Elävät henkilöt
Aalto-maljakko

Aalto-maljakko eli Savoy-maljakko on Alvar Aallon ja hänen vaimonsa Aino Aallon vuonna 1936 suunnittelema lasimaljakko. Aallot voittivat maljakolla Karhula-Iittalan lasitehtaan järjestämän suunnittelukilpailun vuonna 1936. Maljakko esiteltiin seuraavana vuonna Pariisin maailmannäyttelyssä. Kaikki maljakot valmistetaan Iittalan lasitehtaalla Hämeenlinnassa. Aalto-maljakkoa on kuvailtu suomalaisen muotoilun ikoniksi ja sitä on sanottu yhdeksi maailman tunnetuimmista lasiesineistä ja maailman tunnetuimmaksi maljakoksi. == Suunnittelu == Maljakko suunniteltiin alun perin Karhula-Iittalan lasitehtaan järjestämän suunnittelukilpailun osallistujaksi. Aallot voittivat maljakolla kyseisen kilpailun vuonna 1936. Inspiraation maljakolle suunnittelijat saivat saamelaisnaisten perinteisestä puvusta, ja maljakon malli perustuu suunnitelmiin, joiden työnimi oli Eskimoerindens skinnbyxa, eskimonaisen nahkahousut. Idea maljakon muotoon tuli eskimonaisten vaatetuksesta ja niiden poimuista. Nimi Savoy-maljakko juontuu helsinkiläisestä Savoy-ravintolasta, joka osti oikeudet maljakkoon. Aalloille maljakko ei tuottanut rahallisesti mitään, sillä oikeudet kuuluivat ennen maljakon niiden myymistä Savoylle suunnittelukilpailun järjestäneelle lasitehtaalle, jonka omisti A. Ahlström. A. Ahlströmin johtaja Harry Gullichsen palkkasi Alvar Aallon suunnittelemaan Ahlströmin Teollisuuspalatsin 7. ja 8. kerroksen Savoy-ravintolan sisustuksen. == Valmistus == Alun perin maljakkoa valmistettiin suupuhaltamalla puumuottiin. Tällöin maljakon pinnasta tuli karheampi, aaltomainen ja väreilevä. Nykyisin käytetään metallimuottia, jolla pinnasta tulee huomattavasti sileämpi. Aalto-maljakoita tehtiin puumuoteilla vielä 1970-luvun alussa ja osa maljakoista valmistetaan edelleen puumuotilla. Yhden maljakon valmistaminen vaatii 7-8 ammattilaista. Maljakosta valmistetaan eri koko- ja värimalleja. == Suosio == Aalto-maljakkoa on myyty satoja tuhansia kappaleita. Vuonna 2020 harvinainen Aalto-maljakko myytiin huutokaupassa 55 000 euron ennätyshintaan. Myyty maljakko edustaa mallia 9751, jota valmistettiin Karhulan lasitehtaalla vain parikymmentä kappaletta vuosina 1937–1939. Myös vuonna 2015 myytiin 1930-luvun Aalto-maljakko 19 570 euron hintaan. == Lähteet == ==Aiheesta muualla== * Aalto-maljakot Iittalan verkkosivuilla * Luokka:Alvar Aalto Luokka:Taideteokset (soveltavat taiteet)
Sylvain Distin

Sylvain Distin (s. 16. joulukuuta 1977 Bagnolet, Ranska) on ranskalainen jalkapalloilija, joka edusti viimeiseksi jääneellä kaudellaan 2015–2016 Englannin Valioliigassa pelaavaa AFC Bournemouthia. Distin aloitti uransa kotimaassaan Joué-lès-Tours -alasarjajoukkueessa ja pelasi myös Tours FC:ssä ja FC Gueugnonissa, jossa voitti Ranskan liigacupin 2000, ennen siirtymistään vuonna 2000 Paris Saint-Germainiin. PSG:ssä hän vietti vain vuoden ennen siirtymistään lainalle Englantiin Newcastle Unitediin. Laina-ajan jälkeen Newcastle halusi tehdä sopimuksen Distinin kanssa, mutta tämä päätti siirtyä kaudeksi 2002–2003 Manchester Cityyn, missä hän sai pelata haluamallaan pelipaikalla keskuspuolustajana. Seuraavalla kaudella hänet nimettiin joukkueen kapteeniksi, kun Ali Benarbia lopetti uransa. Kesällä 2007 Harry Redknapp hankki Distinin vahvistamaan Portsmouthin puolustusta. Hän voitti Portsmouthissa FA Cupin mestaruuden 2008. Vuonna 2009 Distin siirtyi Evertoniin ja 2015 edelleen Bournemouthiin. == Lähteet == * == Aiheesta muualla == * Distin Yahoo Sportin tietokannassa Luokka:Ranskalaiset jalkapalloilijat Luokka:Vuonna 1977 syntyneet Luokka:Elävät henkilöt
Life

Life voi tarkoittaa esimerkiksi seuraavia: * Life, yhdysvaltalainen aikakauslehti *Life, formulatalli * Life, luontaistuotemyymälä * Life-peli, Conwayn soluautomaatti * Life, The Game of Life, Milton Bradleyn vuonna 1860 laatima lautapeli *Ford Life, automalli (Ford Laserin nimi Taiwanissa) *Honda Life, automalli. == Elokuva ja tv == * Life, televisiosarja * Life, vuoden 1999 elokuva * Life, vuoden 2015 elokuva * Life, vuoden 2017 elokuva == Musiikki == * Life, Dopen albumi * Life, Neil Youngin & Crazy Horsen albumi * Life, Ricky Martinin albumi * Life, Simply Redin albumi * Life, Sly and the Family Stonen albumi * Life, Talismanin albumi * Life, The Cardigansin albumi * Life, Thin Lizzyn albumi * Life, Z-Ro:n albumi * ”Life”, Ana Johnssonin kappale * ”Life”, Des’reen kappale * ”Life”, Elvis Presleyn kappale * ”Life”, E-Typen kappale * ”Life”, Haddawayn kappale * ”Life”, Sonata Arctican kappale.
David James

David Benjamin James (s. 1. elokuuta 1970 Welwyn) on englantilainen jalkapallomaalivahti. Hän on edustanut useita englantilaisseuroja, muun muassa Liverpoolia ja Portsmouthia. == Seurajoukkueura == James aloitti uransa Watfordin juniorijoukkueissa, missä voitti nuorten FA Cupin 1988. Seuran edustusjoukkueessa hän pelasi 98 ottelua ennen siirtymistään vuonna 1992 Liverpooliin. Liverpoolissa Jamesin alku sujui heikosti ja hän istui Graeme Sounessin kaudella suurimman osan ajasta penkillä. James sai ailahtelevien otteidensa ja peleissä tehtyjen virheiden vuoksi lempinimen Calamity James. Sounessin seuraajan Roy Evansin aikana hän sai enemmän peliaikaa ja voitti joukkueessa Liigacupin vuonna 1995. Liverpoolin hankittua uuden maalivahdin Brad Friedelin James myytiin Aston Villaan 1999. Vuonna 2001 hän siirtyi West Hamiin, joka kauden 2002–2003 päätteeksi putosi Valioliigasta. Tammikuussa 2004 James palasi takaisin Valioliigaan siirtymällä Manchester Cityyn. Kesällä 2006 hän siirtyi Portsmouthiin, jota hän edusti neljä kautta. Kauden 2009–2010 päätteeksi Portsmouth putosi mestaruussarjaan ja James siirtyi kesällä 2010 yllättäen samalla sarjatasolla olleeseen Bristol Cityyn vaikka sai tarjouksia myös Valioliigaseuroilta. James on eniten nollapelejä ja myös otteluita Valioliigassa pelannut maalivahti. == Maajoukkueura == Englannin maajoukkueessa James on pelannut 53 ottelua. Hän debytoi maajoukkueessa vuonna 1997 ystävyysottelussa Meksikoa vastaan. Hän oli mukana 2002 MM-kilpailuissa, mutta ei päässyt pelaamaan. James nousi kisojen jälkeen Englannin ykkösmaalivahdiksi David Seamanin lopetettua maajoukkueuransa, ja hän pelasi joukkueen kaikki ottelut 2004 EM-turnauksessa. Paul Robinson syrjäytti hänet maajoukkueen ykkösmaalivahdin paikalta. James oli mukana myös 2006 MM-kisoissa kakkosmaalivahtina, mutta ei pelannut yhtään ottelua. Hän palasi seuraavan kerran maajoukkueen maalille 2008 ja pelasi useita 2010 MM-kisojen karsintaotteluita. James valittiin lopputurnaukseen ja hän nousi kisoissa pelaavaksi maalivahdiksi ensimmäisessä ottelussa tapahtuneen Robert Greenin virheen jälkeen. == Lähteet == === Tilastot === * === Viitteet === == Aiheesta muualla == * James Football databasessa * Tilastoja Football Heroes -sivustolla Luokka:Englantilaiset jalkapallomaalivahdit Luokka:Vuonna 1970 syntyneet Luokka:Elävät henkilöt
Toledo

Toledo voi viitata seuraaviin: == Paikkoja == * Toledo, kaupunki Paranán osavaltiossa Brasiliassa * Toledo, kaupunki Espanjassa * Toledo, maakunta Espanjassa * Toledo, kaupunki Ohion osavaltiossa Yhdysvalloissa * Toledo, hallintoalue Belizessä == Henkilöitä == * Alejandro Toledo (s. 1946), Perun ent. presidentti * Braian Toledo (1993–2020), argentiinalainen keihäänheittäjä * Bruno Toledo (s. 1973), espanjalainen kestävyysjuoksija * Delio Toledo (s. 1976), paraguaylainen jalkapalloilija * Fernando Álvarez de Toledo (1508–1582), espanjalainen valtiomies ja kenraali * Francisco Hernández de Toledo (1514–1587), espanjalainen luonnontieteilijä * Francisco Pacheco de Toledo (1508–1579), espanjalainen katolinen arkkipiispa ja kardinaali * Gabriel Toledo de Alcântara Sguario, ”FalleN” (s. 1991), brasilialainen Counter-Strike 2 -pelaaja * Humberto Toledo (s. 1978), ecuadorilainen nyrkkeilijä * Sérgio de Toledo Machado (s. 1945), brasilialainen koripalloilija == Muuta == * USS Toledo (SSN-769), yhdysvaltalainen ydinsukellusvene * SEAT Toledo, espanjalainen automalli
Toledo (Espanja)

Toledo on kaupunki keskisessä Espanjassa, sekä samannimisen maakunnan ja Kastilia-La Manchan itsehallintoalueen pääkaupunki. Vuonna 2015 kaupungissa oli noin 83 000 asukasta.Instituto Nacional de Estadística Toledo on rakennettu Tajojoen laakson jyrkille rinteille. Kaupungin tunnetuimpia nähtävyyksiä ja hallitsevia maamerkkejä ovat 600-luvulta peräisin oleva Alcázarin linna ja viisilaivainen goottilainen katedraali, jonka sakaristossa on El Grecon, Velázquezin ja Francisco Goyan taideteoksia. Toledo oli muinoin tunnettu miekoistaan, ja se on tänäkin päivänä veitsien ja muiden terästuotteiden valmistuksen keskus. Toledo on Jerusalemin ystävyyskaupunki. == Historia == Toledossa sijaitsi alun perin roomalaisten vuonna 192 eaa. perustama linnoitus nimeltä Toletum. Myöhemmin se toimi visigoottien pääkaupunkina kuningas Liuvigildin valtakaudesta maurien tuloon 700-luvulla. Córdoban kalifaatin alaisena Toledo koki kulta-aikansa. 25\. toukokuuta 1085 Kastilian kuningas Alfonso VI valloitti Toledon ja teki siitä muutama vuosi myöhemmin Kastilia ja Leónin pääkaupungin. Kaupungin valtaus oli yksi Reconquistan käännekohtia. Kun kuningas Filip II siirsi hovinsa Toledosta Madridiin vuonna 1561, kaupunki ajautui hitaaseen rappioon, josta se ei koskaan täysin selvinnyt. Toledo nimettiin UNESCOn maailmanperintöluettelon kohteeksi vuonna 1986. == Kuvia == Toledo Cathedral, from Plaza del Ayuntamiento.jpg|Catedral de Santa María de Toledo (1226–1493) Alcantara bridge - Toledo - 5.jpg|Puente de Alcántara (1200-luku) ylittää Tajo-joen. Alcazar Toledo Mirador Valle.jpg|Alcázar de Toledo oli alkuaan roomalainen palatsi 200–luvulla. Toledo - Sinagoga El Transito 01.jpg|Sinagoga del Tránsito, nykyinen Museo Sefardí (1300-luku) Iglesia de San Juan de los Reyes - 01.jpg|Monasterio de San Juan de los Reyes. Fransiskaaniluostari ja -kirkko 1400–luvulta Mezquita de Bab al-Mardum (Toledo).jpg|Mezquita del Cristo de la Luz. Moskeija on noin vuodelta 1000. Castillo de san Servando - 01.jpg|Castillo de San Servando. 1000-luvun alku. Hospital de Tavera, Toledo.jpg|Taidemuseo Hospital de Tavera (Museo Fundación Duque de Lerma) Museo de Santa Cruz, Toledo - couryard 2.JPG|Museo de Santa Cruz. Museossa on mm. El Grecon, Luis de Moralesin ja Goyan teoksia. Casa de El Greco, Toledo. Patio.jpg|Museo de El Greco. El Grecon maalauksia esittelevä museo. 1 Puerta de Bisagra toledo 2014 (cropped).jpg|Puerta Nueva de Bisagra (1550) Toledo Zocodover 01 lou.JPG|Plaza de Zocodover Corpus Christi - Toledo, Spain - 2010ak.jpg|Corpus Christi (Pyhän ruumiin juhlapäivä) Toledossa. == Lähteet == https://www.lonelyplanet.com/spain/castilla-la-mancha/toledo === Viitteet === == Aiheesta muualla == * Ayuntamiento de Toledo * SPAIN.INFO * UNESCO World Heritage Centre * Google Local * Luokka:Unescon maailmanperintökohteet Espanjassa
Heiðar Helguson

Heiðar Helguson (s. 22. elokuuta 1977 Akureyri, Islanti) on islantilainen jalkapalloilija, pelipaikaltaan hyökkääjä. Hän pelaa Cardiffissa. Heiðar on pelannut Norjassa Lillestrømissä ja Englannissa Watfordissa. Hän siirtyi Watfordiin kaudella 1999–2000, jonka päätteeksi joukkue putosi vain yhden Valioliigassa vietetyn kauden jälkeen 1. divisioonaan. Hän oli monen kauden ajan joukkueen paras maalintekijä, mutta rahavaikeuksista kärsinyt seura myi hänet Fulhamiin kauden 2004–2005 jälkeen. Kesällä 2007 Heiðar siirtyi Fulhamista Boltoniin. Kaudella 2008–2009 hänet lainattiin Queens Park Rangersiin, ja siirrosta tehtiin pysyvä vuoden 2009 alussa. Syksyllä QPR lainasi hänet vanhaan seuraansa Watfordiin ja uudelleen vuonna 2010. Hän palasi kuitenkin QPR:ään vahvasti ja teki kaudella 2011–2012 joukkueelleen 16 pelissä kahdeksan valioliigamaalia. Helguson siirtyi Cardiffiin elokuun alussa 2012. Heiðar Helguson kuuluu myös Islannin maajoukkueen vakiomiehistöön. == Lähteet == * * Luokka:Islantilaiset jalkapalloilijat Luokka:Vuonna 1977 syntyneet Luokka:Elävät henkilöt
Uplanti

thumb|right|150px|Kirjopikarililja on Uplannin maakuntakukka. Uplanti ( ) on yksi Ruotsin maakunnista. Se sijaitsee Keski-Ruotsissa Sveanmaan pääalueella. Uplannin pinta-ala on 12 673,7 km². Vuoden 2011 lopussa maakunnassa oli 1 478 014 asukasta, joten väestötiheys oli 116,6 asukasta neliökilometriä kohti. Luonnonmaantieteellisesti Upplanti sijaitsee Itämeren ja Ahvenanmeren länsirannikolla. Sen naapurimaakuntia ovat Södermanland, Gästrikland ja Västmanland. Maakunta käsittää Uppsalan läänin ja Tukholman läänin pohjoisosan sekä hieman Västmanlandin läänin itäosaa. Uplannilla on myös lyhyt maaraja Ahvenanmaan maakuntaan. Tämä kulkee Märketin pienen majakkasaaren halki. Uplannin korkein kohta on Tallmossen, joka kohoaa 118 metrin korkeuteen. Maakunnan suurin järvi on puolestaan Tämnaren. Uplannissa sijaitsee myös kaksi kansallispuistoa, Ängsön ja Färnebofjärdenin kansallispuisto. Uplannin herttuoina ovat toimineet prinssi Kustaa ja prinssi Sigvard. ==Historialliset alueet== Uplannin maakunta jakaantuu neljään historialliseen alueeseen, jotka ovat: * Attundaland * Fjädrundaland (myös Fjärdhundraland) * Roden (nykyään Roslagen) * Tiundaland == Historia == Uplannissa on runsaasti esihistoriallisia muinaisjäännöksiä, joista tunnetuimpia ovat Gamla Uppsalan kuninkaalliset hautakummut 500-luvulta, viikinkiaikaiset riimukivet ja Birkan viikinkikaupunki. Keskiajalla Upplanti muodostui Ruotsin kuningaskunnan poliittiseksi ja taloudelliseksi keskusalueeksi Uppsalan arkkipiispanistuimen ja Tukholman kaupungin vaikutuksesta. === Kaupungit === * Enköping * Lidingö * Norrtälje * Sigtuna * Solna * Tukholma (eteläosa kuuluu kuitenkin Södermanlandin maakuntaan) * Sundbyberg * Uppsala * Vaxholm * Öregrund * Östhammar ==Kunnat== ===Tukholman läänissä=== * Danderydin kunta * Ekerön kunta * Järfällan kunta * Lidingön kunta * Nackan kunta (osittain) * Norrtäljen kunta * Sigtunan kunta * Sollentunan kunta * Solnan kunta * Sundbybergin kunta * Tukholman kunta * Täbyn kunta * Upplands Väsbyn kunta * Upplands-Bron kunta * Vallentunan kunta * Värmdön kunta (osittain) * Österåkerin kunta ===Uppsalan läänissä=== * Enköpingin kunta * Hebyn kunta * Håbon kunta * Knivstan kunta * Tierpin kunta * Uppsalan kunta * Älvkarlebyn kunta * Östhammarin kunta ===Västmanlandin läänissä=== * Salan kunta (osittain) ==Väestönkehitys== ===Väestö lääneittäin=== Uplannissa oli vuoden 2011 lopussa yhteensä 1 478 014 asukasta, jotka jakaantuivat eri lääneihin seuraavasti: Lääni Väkiluku (31.12.2011) % Tukholman lääni 1 139 585 77,1 Uppsalan lääni 337 350 22,8 Västmanlandin lääni 1 079 0,1 Kaikki läänit kuuluvat maakuntaan vain osittain. == Kuvagalleria == Kuva:Uppsala_universitetshuset.jpg|Uppsalan yliopiston päärakennus Kuva:Uppsala_Cathedral.jpg|Uppsalan tuomiokirkko Kuva:Uppsala_cathedral_inside.JPG|Uppsalan tuomiokirkko sisältä Kuva:Amphitheatre_Solna_Sweden.jpg|Solnan amfiteatteri ==Lähteet== == Aiheesta muualla == * VisitSweden - Ruotsin matkailun virallinen verkkosivusto – Uplanti Luokka:Uppsalan lääni Luokka:Tukholman lääni Luokka:Ruotsin maakunnat
Lidia Șimon

Lidia Șimon (o.s. Slăvuțeanu, s. 4. syyskuuta 1973 Târgu Cărbunești, Romania) on romanialainen kestävyysjuoksija. Șimon juoksi ensimmäisen maratonvoittonsa 1994 Lyonissa ajalla 2.33.59. Seuraavana vuonna hän sijoittui maratonin maailmancupin toiseksi Ateenassa ajalla 2.31.46. 1996 hän osallistui Atlantan olympialaisten maratonille, jolla sijoittui kuudenneksi ajalla 2.31.04. Samana vuonna hän saavutti hopeaa puolimaratonin MM-kisoissa. 1997 hän juoksi kolmanneksi MM-kisoissa sekä Osakan maratonilla, jolla juoksi uuden ennätyksensä 2.27.04. Samana vuonna hän saavutti myös puolimaratonilla MM- pronssia. Seuraavana vuonna hän sijoittui pronssille EM-kisojen 10 000 metrin juoksussa ja jälleen puolimaratonin MM-kisoissa, ja voitti Osakan maratonin. Vuonna 1999 hän voitti jälleen Osakan maratonin ennätyksellään 2.23.24 ja sijoittui MM-kisojen pronssille ajalla 2.27.41. Sydneyn olympialaisissa 2000 Șimon voitti hopeamitalin Japanin Naoko Takahashin jälkeen. Hän juoksi Lontoon maratonin toiseksi sekä voitti Osakan maratonin kolmannen kerran peräkkäin Romanian ennätysajalla 2.22.54. Seuraavan vuoden MM-kisoissa hän voitti MM- kultaa ajalla 2.26.01. Vuonna 2002 hän jäi äitiyslomalle, mutta palasi Ateenan olympialaisiin 2004, joissa hän kuitenkin keskeytti. Osakan MM-kilpailuissa 2007 hän sijoittui maratonilla viidenneksi ja Pekingin olympialaisissa 2008 kahdeksanneksi. Berliinin MM-kilpailuissa 2009 hänen sijoituksensa oli 21:s ja Barcelonan EM-kilpailuissa 2010 kymmenes. Lontoon olympialaisissa 2012 hän sijoittui 45:nneksi. ==Lähteet== * ===Viitteet=== Luokka:Romanialaiset kestävyysjuoksijat Luokka:Romanialaiset olympiamitalistit Luokka:Vuonna 1973 syntyneet Luokka:Elävät henkilöt
Syväjohtaminen

Syväjohtaminen on eversti evp, kasvatustieteen tohtori Vesa Nissisen kehittämä johtamismalli. Nissinen on kehittänyt mallin monien muiden johtamismallien pohjalta. Mallia on käytetty ja kehitetty Puolustusvoimien johtajakoulutuksessa vuodesta 1998 alkaen. Mallin kantavana ajatuksena on, että johtaja kehittää jatkuvasti omia johtamistaitojaan. Syväjohtamisen tekijänoikeudet omistaa ja sitä käyttää Deep Lead Oy. == Kuvaus == Syväjohtaminen ottaa huomioon johtajan valmiuden johtaa alaisiaan, johtamisen ja lopuksi sen aikaansaaman vaikutuksen. Mallin mukaan johtamiskäyttäytyminen koostuu seuraavista johtamisominaisuuksista: # luottamuksen rakentaminen (luottamus), # inspiroiva tapa motivoida (innostus), # älyllinen stimulointi (oppiminen) sekä # ihmisen yksilöllinen kohtaaminen (arvostus)Johtajan käsikirja 2022, s. 48. Tavoitteena syväjohtamisessa on saada nämä neljä johtamisominaisuutta tasapainoon keskenään siten, ettei mikään niistä korostu yli muiden eikä myöskään jää muiden varjoon. Mallin mukaan johtajan tulisi koko ajan kehittää omia johtamistaitojaan.Johtajan käsikirja 2022, s. 67–68. == Historia == Syväjohtamisen juuret ovat 1980-luvun muutosjohtamisessa. Eräs syväjohtamisen nykytutkija on professori Bernard M. Bass, jonka tutkimustyön tulokset ovat lähtökohtana mallille. Syväjohtamista käytetään Puolustusvoimissa niin varusmiespalveluksen kuin Maanpuolustuskorkeakoulun johtajakoulutuksen perustana. Puolustusvoimien johtajakoulutus ja sen perusteet on kuvattu Johtajan käsikirjassa 2022. Vuodesta 2002 lähtien myös varusmiehet ovat voineet opiskella syväjohtamista. == Katso myös == * Johtaminen ==Lähteet== * Bass, B. M.: Leadership and Performance. New York: Free Press, 1985. * Johtajan käsikirja 2012. Tampere: Pääesikunta, 2012. * Johtajan käsikirja 2022. Pääesikunta, 2022. ISBN 978-951-25-3257-5. Teoksen verkkoversio. * Nissinen, Vesa: Syväjohtaminen. Helsinki: Talentum, 2004. * === Viitteet === == Aiheesta muualla == * Nissinen Vesa: Sotilasjohtaminen. Kriittiseen konstruktivistiseen oppimiskäsitykseen perustuva johtajakoulutus Suomen puolustusvoimissa, Helsingin yliopisto 2001 (väitöskirja) * Johtajan Käsikirja. Puolustusvoimat, pääesikunta, henkilöstöosasto 2012. Kuvaa puolustusvoimien johtajakoulutuksen. Puolustusvoimien johtamisen sekä esimies- ja vuorovaikutusvalmennuksen oppikirja. (Puolustusvoimien käsikirja ja oppikirja) * Johtajan Käsikirja. Puolustusvoimat, pääesikunta, henkilöstöosasto 2022. (Puolustusvoimien käsikirja ja oppikirja) Luokka:Johtaminen
Ansumané Mané

Ansumané Mané (1940 – 30. marraskuuta 2000) oli guineabissaulainen sotilas ja poliitikko. Hänen isänsä oli kotoisin Gambiasta. Mané johti vuoden 1998 kapinaa Guinea-Bissaun presidentti João Bernardo Vieiran hallitusta vastaan ja nousi hetkeksi maan johtoon. Mané sai kuitenkin surmansa aseellisessa yhteenotossa marraskuussa 2000. == Lähteet == Luokka:Guinea-Bissaun presidentit Luokka:Vuonna 1940 syntyneet Luokka:Vuonna 2000 kuolleet
Deena Kastor

Deena Kastor (o.s. Drossin, s. 14. helmikuuta 1973 Waltham, Massachusetts) on yhdysvaltalainen kestävyysjuoksija. Kastor on voittanut urallaan Yhdysvaltojen mestaruuden 10 000 metrin juoksussa kolme kertaa (2000, 2001, 2003). Hän voitti Yhdysvaltojen mestaruuden maratonilla 2001. Lisäksi hänellä on maansa mestaruuksia neljä kappaletta 15 kilometrin maantiejuoksusta ja kuusi kappaletta 8 kilometrin maastojuoksusta. Vuonna 2003 hän sai Jesse Owens -palkinnon. Ateenan olympialaisissa 2004 Kastor voitti pronssimitalin maratonilla Mizuki Noguchin ja Catherine Ndereban jälkeen. Hän voitti vuonna 2005 Chicagon maratonin ajalla 2.21.25. Hänellä oli hallussaan Yhdysvaltojen ennätys maratonilla (2.19.36, 2006) vuoteen 2022 asti. Lisäksi hänellä on hallussaan parhaat ajat puolimaratonilla (1.07.34, 2006) ja 8 kilometrin maantiejuoksussa (24.36, 2005). == Lähteet == ==Aiheesta muualla== * Luokka:Yhdysvaltalaiset kestävyysjuoksijat Luokka:Yhdysvaltalaiset olympiamitalistit Luokka:Vuonna 1973 syntyneet Luokka:Elävät henkilöt
Prayagraj

Prayagraj () tai Prayag, entiseltä nimeltään Allahabad, on kaupunki Intiassa, Uttar Pradeshin osavaltiossa. Vuonna 2011 siellä laskettiin olevan 1 216 719 asukasta.http://www.citypopulation.de/India-UttarPradesh.html ==Historia== Prayagraj sijaitsee muinaisen Prayāgan pyhän kaupungin paikalla, ja hindulaisen tarun mukaan siellä Brahma uhrasi ensimmäisen kerran luotuaan maailman. Se on merkittävä paikka hindulaisuuden kannalta myös siksi, että se on pyhien Ganges- ja Jamuna-jokien sekä myyttisen Sarasvatin kohtauspaikassa. Kaupunkiin virtaa vuosittain satoja tuhansia pyhiinvaeltajia, ja joka kahdestoista vuosi miljoonat osallistuvat hindujen pyhiinvaellusjuhlaan nimeltä Kumbh Mela. Suurmoguli Akbar huomasi Prayāgan strategisen merkityksen, rakennutti suuria linnoituksia ja nimesi kaupungin Illahabadiksi vuonna 1575. Intian itsenäistymisen aikana Prayagrajilla oli suuri merkitys. Nehrun suku on sieltä kotoisin. Vuonna 2018 Uttar Pradeshin pääministeri Yogi Adityanathin (BJP) osavaltiohallitus muutti kaupungin nimen Allahabadista Prayagrajiksi. Intian sisäministeriö hyväksyi nimenmuutoksen vuoden lopussa. Koska Prayagrajin aurinkoaika on tasan viisi ja puoli tuntia Greenwichin aikaa edellä, se on Intian kansallisen ajan referenssikaupunki.http://www.gloriousindia.com/places/cities/allahabad.html ==Väestö== Intian vuoden 2011 väestönlaskennassa kaupungin väkiluvuksi saatiin 1 112 544 henkeä. Hindulaisuus oli kaupungin suurin uskonto 76 prosentilla. Toinen suuri uskonto oli islam, jota tunnusti melkein 22 prosenttia väestöstä. Muiden uskonnollisten ryhmien jäsenmäärät jäivät alle yhden prosentin. Lukutaitoisten osuudeksi kirjattiin 85 %. Sukupuolijakauman osalta tuhatta miestä kohden löytyi 853 naista ja tuhatta poikalasta kohden 863 tyttöä. Väestöstä melkein kahdeksan prosenttia asui slummeissa. == Lähteet== ==Aiheesta muualla== Luokka:Hindulaisuuden pyhät paikat Luokka:Uttar Pradeshin kaupungit
Murtaza Rahimov

Murtaza Gubaidullovitš Rahimov (, ; 7. helmikuuta 1934 Tavakanovo, Kugartšin piiri, Neuvostoliitto – 11. tammikuuta 2023 Ufa, Venäjä)Former President Of Russia's Bashkortostan, Murtaza Rakhimov, Dies At 88 Radio Free Europe 12.1.2023. Viitattu 19.3.2023.First President of Russia’s Bashkortostan Murtaza Rakhimov Dies at 88 The Moscow Times 13.1.2023. Viitattu 19.3.2023.Биография Муртазы Рахимова Tass 11.1.2023. Viitattu 19.3.2023. oli venäläinen poliitikko ja pitkäaikainen Baškortostanin presidentti. Rahimov valittiin Baškortostanin ensimmäiseksi presidentiksi 17. joulukuuta 1993 pidetyssä presidentin vaalissa. Sitä ennen hän oli tasavallan korkeimman neuvoston puheenjohtaja, mikä oli tasavallan korkein virka-asema ennen presidentin viran perustamista. Sittemmin hänet valittiin uudelleen joulukuussa 2003. Rahimov oli yksi Venäjän yhtenäisyyttä ajaneen Isänmaa – Koko Venäjä -puolueen perustajista. Puolue yhdistyi Juri Lužkovin Yhtenäisyys- puolueen kanssa vuonna 2001 Yhtenäinen Venäjä -puolueeksi. Venäjän presidentti Dmitri Medvedev hyväksyi Rahimovin ennenaikaisen eron 15. heinäkuuta 2010 ja nimitti hänen tilalleen entisen RusHydron toimitusjohtaja Rustem Hamitovin, jonka tasavallan parlamentti hyväksyi yksimielisesti.http://en.rian.ru/russia/20100719/159860136.html Murtaza Rahimovin poika on miljonääri Ural Rahimov. == Lähteet == Luokka:Baškortostanilaiset poliitikot Luokka:Venäjän federaation kuvernöörit ja aluejohtajat Luokka:Presidentit Luokka:Vuonna 1934 syntyneet Luokka:Vuonna 2023 kuolleet
Homunculus

Homunculus (latinaksi "pikkumies", monikossa homunculi) tarkoittaa psykologiassa tuntematonta ja tarkemmin määrittelemätöntä toimijaa, jolle annetaan keskeinen asema kulloinkin käsiteltävän järjestelmän toiminnan kuvaamisessa tai selittämisessä. Homunculus-käsitteellä ei kuitenkaan voida varsinaisesti selittää järjestelmän toimintaa, mikäli homunculuksen sanotaan hoitavan sitä tehtävää tai ratkaisevaa osaa siitä, jota selitettävä järjestelmä itse asiassa hoitaa. Homunculuksilla on selitetty muun muassa ihmisen tietoisuuden toimintaa. Tällöin päädytään yleensä päättymättömään ketjuun: ihmisen tietoisuus selitetään homunculuksella. Jotta tämä homunculus voisi hoitaa tehtävänsä, on sille oletettava tietoisuus. Tämänkin tietoisuuden selittämiseen tarvitaan homunculus, ja niin edespäin. Homunculusta voi ajatella maatuska-nukkena: näennäisen selityksen sisältä paljastuukin uusi selitettävä.Hankamäki 2015, 312-313 ==Katso myös== *Kartesiolainen teatteri *Kybernetiikka *Musta laatikko ==Lähteet== * * ===Viitteet=== Luokka:Kuvitteellinen Luokka:Mielenfilosofia
Allentown

Allentown on Pennsylvanian osavaltion kolmanneksi suurin kaupunki Philadelphian ja Pittsburghin jälkeen. Vuonna 2010 siellä oli 118 032 asukasta. Kaupunki sai nimensä William Allenin mukaan, joka perusti sen vuonna 1762. Itsenäisyyden symbolina tärkeää Liberty Bell -kelloa piiloteltiin Allentownissa Yhdysvaltojen itsenäisyyssodan aikana. == Lähteet == Luokka:Pennsylvanian kaupungit
Anna-Kaisa Rantanen

Anna-Kaisa Rantanen (s. 10. helmikuuta 1978) on suomalainen jalkapalloilija. Hänen pelipaikkansa oli keskikenttä. Hän pelasi kotimaansa lisäksi Ruotsissa, Saksassa ja viimeksi Norjassa. Hän oli Suomen maajoukkueen runkopelaajia. Rantanen edusti uransa alkupuolella TuNL:aa, Turun Pyrkivää ja Helsingin Jalkapalloklubia. HJK:sta hän siirtyi Ruotsin pääsarjaan, jossa hän edusti Linköpingiä ja Djurgårdenia. Tammikuussa 2010 Rantanen siirtyi 1,5 vuoden sopimuksella saksalaiseen VfL Wolfsburgiin. Kaudella 2011 Rantanen pelasi ruotsalaisessa Jitex BK:ssa. Sieltä hän siirtyi yksivuotisella sopimuksella Klepp IL:ään helmikuussa 2012. Ensimmäisen ottelunsa maajoukkueessa Rantanen pelasi 6. heinäkuuta 1996 Norjaa vastaan. Hän on pelannut 90 maaottelua, joissa hän on tehnyt yhteensä 7 maalia. Rantanen oli mukana Suomen joukkueessa EM-kilpailuissa 2005 ja EM-kilpailuissa 2009. Vuonna 2005 Suomi ylsi välieriin ja Rantanen oli avauskokoonpanossa kaikissa otteluissa. Rantasen erityisvahvuus oli hänen erinomainen potkutekniikkansa, jota hän hyödynsi varsinkin kulma- ja vapaapotkuissa. == Seurat == 1986–1991 TuNL, Turku 1992–1996 Turun Pyrkivä, Turku 1997–1998 Helsingin Jalkapalloklubi, Helsinki 1999–2000 Turun Pyrkivä, Turku 2001–2003 Helsingin Jalkapalloklubi, Helsinki 2004–2008 Linköpings FC, Ruotsi 2009 Djurgårdens IF, Ruotsi 2010 VfL Wolfsburg, Saksa 2011 Jitex BK, Ruotsi 2012–2013 Klepp IL, Norja == Saavutukset == * EM-kisojen välierä 2005 * UEFA Cup: välierä 2002 * Suomen mestaruus: 1997, 1998 ja 2001 * Suomen cup: 1994, 1998 ja 2002 * Damallsvenskan: hopea 2008, pronssi 2005, pikkuhopea 2006 * Ruotsin cup: 2006, 2008 * U-21 PM-pronssi 1996, U-21 PM-hopea 1995, U-16 PM-kulta 1994 * 3 SM- tekniikkamestaruutta == Lähteet == * Anna-Kaisa Rantasen viralliset sivut === Viitteet === Luokka:Suomalaiset jalkapalloilijat Luokka:Vuonna 1978 syntyneet Luokka:Elävät henkilöt
Amagasaki

Amagasaki () on Japanin kaupunki Honshūn saarella Kansain alueella Hyōgon prefektuurissa. Se sijaitsee aivan prefektuurin kaakkoisreunassa Osakan kaupungin rajalla ja Osakanlahden rannalla. Itäpuolella Amagasaki rajoittuu Kanzakijokeen ja sen takana Osakaan, länsipuolella Mukojokeen ja sen takana Nishinomiyaan. Kaupungissa on 466 058 asukasta (vuonna 2014), ja sen pinta-ala on 50,26 neliökilometriä. Amagasaki on valittu yhdeksi Japanin ydinkaupungeista. Japanin kunnallishallinnon perustamisen yhteydessä vuonna 1889 Amagasakista tehtiin maaseutukaupunki, ja kaupunkioikeudet se sai vuonna 1916. Lähes nykyisen alueensa kaupunki saavutti kuntaliitosten kautta vuonna 1947. Amagasaki vaurioitui pahasti amerikkalaisten pommituksissa toisessa maailmansodassa. Kaupunki on osa Osaka-Kōbe-teollisuuskompleksia ja siellä tuotetaan rautaa, terästä, lääkkeitä, väriaineita, tekstiilejä, lasia sekä puuesineitä. Kaupungissa on myös panimoita ja iso telakka. Vuonna 2005 Amagasakissa Fukuchiyama-linjalla tapahtui paha junaonnettomuus, jossa kuoli yli sata matkustajaa Japan Railway derailment accident in Amagasaki, former president acquitted Finance OL == Lähteet == == Aiheesta muualla == * Kaupungin internetsivut Luokka:Amagasaki
Gian Simmen

Gian Simmen (s. 19. helmikuuta 1977 Arosa, Graubünden, Sveitsi) on sveitsiläinen lumilautailija ja olympiavoittaja. Simmen voitti lumikourun ensimmäisen olympiakullan Naganossa 1998 (jossa laji oli ensi kertaa olympialaisissa). Salt Lake Cityssä 2002 hän oli kahdeksastoista ja Torinossa 2006 kolmastoista. == Aiheesta muualla == * Simmen KOK:n sivuilla Luokka:Sveitsiläiset lumilautailijat Luokka:Sveitsiläiset olympiavoittajat Luokka:Vuonna 1977 syntyneet Luokka:Elävät henkilöt
Unikakkias

Unikakkias eli unikakkiainen eli unihuppio eli unikekko on suomalaisissa uskomuksissa esiintyvä unenhaltija. Tarinoiden mukaan unikakkias ilmestyy unessa, ja näyttää aarnihaudan eli maahan kätketyn aarteen sijaintipaikan. Joidenkin tietojen mukaan unikakkias on saattanut herättääkin nukkujan johdattaakseen tämän aarteen luo. ==Katso myös== *Kakkiainen *Herättäjä ==Lähteet== Luokka:Suomalaiset jumalat ja taruolennot
Matkalla Porkkalaan

Matkalla Porkkalaan on Sami Keski-Vähälän kirjoittama näytelmä vuodelta 2006. Näytelmän aiheena on neuvostoliittolaisen kapteeni Ivan Belovin edelleen selvittämättä oleva murha, joka tapahtui Lauttasaaressa 3. marraskuuta 1944. Käsikirjoitus perustuu osittain Risto Nikun kirjaan Kuka ampui kapteeni Ivan Belovin?. Näytelmää esitettiin Helsingin Kaupunginteatterissa keväällä 2006. Sen ohjasi Milko Lehto ja rooleissa esiintyivät muun muassa Ilkka Heiskanen, Santeri Kinnunen, Oskari Katajisto ja Antti Litja. ==Roolihenkilöt== * Ivan Belov, Puna-armeijan kapteeni, murhattu * Andrei Ždanov, kenraalieversti, liittoutuneiden valvontakomission puheenjohtaja * Grigori Savonenkov, valvontakomission kakkosmies * Urho Castrén, Suomen pääministeri * Kaarlo Hillilä, sisäministeri * Urho Kekkonen, valvontakomission suosikki * Freedy Kekäläinen, Valpon tutkija * Valerie, valvontakomission tulkki, murhaepäilty * Räsänen, sodasta palaava luutnantti, murhaepäilty * Martikka, toimistoupseeri, murhaepäilty * Komarovitz, emigrantti, murhaepäilty * Jakonen, SKP:n aktivisti, murhaepäilty * Leski Nordin, murhaepäilty ==Aiheesta muualla== * Intohimoa veitsen terällä, Helsingin kaupunginteatterin sivut ==Kirjallisuutta== * Luokka:Suomalaiset näytelmät
Informaatiolukutaito

Informaatiolukutaito tarkoittaa kykyä tunnistaa tiedontarve, hakea ja paikantaa tietoa, sekä löydetyn tiedon kriittistä ja eettistä arviointia ja käyttöä. Käsite on nykyisin laajentunut sisältämään myös digitaalisen informaatiolukutaidon eli digitaalisessa ympäristössä toimimisen. Informaatiolukutaitoinen henkilö kykenee: *määrittelemään tarvittavan tiedon laajuuden *pääsemään käsiksi tarvittavaan tietoon tehokkaasti *arvioimaan tietoa ja sen lähteitä kriittisesti *liittämään valitun tiedon omaan tietopohjaansa *käyttämään tietoa tehokkaasti saavuttaakseen tietyn päämäärän *ymmärtämään tiedon käyttöön liittyviä taloudellisia, oikeudellisia ja yhteiskunnallisia kysymyksiä ja toimimaan eettisesti ja laillisesti hakiessaan ja käyttäessään tietoa. == Informaatiolukutaidon merkitys == Toimimme jatkuvasti laajenevassa informaatio- ja mediaympäristössä. Tietoverkoista on tullut keskeisin informaation tuottamisen, jakelun ja hakemisen kanava. Informaation julkaisukynnys on madaltunut, jolloin tiedon luotettavuuden arviointi jää aiempaa enemmän käyttäjän vastuulle. Hakiessamme tietoa joudumme entistä moninaisempien valintojen eteen niin akateemisissa opinnoissamme, työpaikallamme kuin henkilökohtaisessa elämässämmekin. Tietoa on saatavilla kirjastoista, julkisista tietovarannoista, etujärjestöistä, tiedotusvälineistä ja tietoverkoista – ja joudumme lisääntyvässä määrin käsittelemään tietoa suodattamattomissa muodoissa, jolloin herää kysymys tiedon aitoudesta, pätevyydestä ja luotettavuudesta. Lisäksi tietoa on tarjolla hyvin monenlaisten tiedotusvälineiden kautta esimerkiksi kuvaan tai kuuloon perustuvassa ja kirjoitetussa muodossa, ja näin ihmiset joutuvat uusien haasteiden eteen pyrkiessään arvioimaan ja ymmärtämään tietoa. Ihmisiltä vaaditaan yhä lisääntyviä tiedonhallinnan taitoja. == Informaatiolukutaidon edistäminen ja hallinta globaalisti == UNESCO on yksi isoimmista järjestöistä joka tukee informaatiolukutaidon kehittämistä globaalisti ja tukee YK:n jäsenmaiden informaatiolukustratetgioiden kehitystä. Globaalin media- ja informaatiolukutaidon viikko pidetään vuosittain vaihtuvalla teemalla. Suomen opetusministeriö on linjannut koulutuksen ja tutkimuksen kehittämissuunnitemassa kirjastoille tehtäväksi olla osaltaan vastuussa informaatiolukutaitojen kehittämisestä. == Lähteet == *Yliopistokirjastojen IL-verkosto *Informaatiolukutaito (asiasana) *Informaatiolukutaidon opintosuunnitelma: yliopistokirjastojen yhteinen SVY-hanke 2004–2006 *ARCL:n 18.1.2000 hyväksymät standardit Luokka:Informaatiotutkimus
Tesfaye Tola

Tesfaye Tola (s. 19. lokakuuta 1974 Arsi, Oromia, Etiopia) on etiopialainen kestävyysjuoksija. Tolan suurin saavutus on Sydneyn olympialaisten maratonkilpailun kolmas sija vuonna 2000 ajalla 2.11.10. Seuraavan vuoden yleisurheilun MM-kisoissa hän oli neljäs. Vuonna 2001 hän sijoittui puolimaratonin maailmanmestaruuskilpailuissa viidenneksi ajalla 1.00.24. Tolan ennätykset ovat 10 000 metrin juoksussa 28.12,32 (1999), 15 kilometrin katujuoksussa 43.13 (2001), puolimaratonilla 59.51 (2000) ja maratonilla 2.06.57 (1999). ==Lähteet== ==Aiheesta muualla== * Luokka:Etiopialaiset kestävyysjuoksijat Luokka:Etiopialaiset olympiamitalistit Luokka:Vuonna 1974 syntyneet Luokka:Elävät henkilöt
Opportunismi

Opportunismi merkitsee kulloistakin tilannetta hyväksi käyttävää, vallitsevia oloja myötäilevää asennoitumista tai niiden hyväksikäyttöä moraalisista näkökohdista välittämättä.Esimerkiksi: Työväenliikkeessä opportunismilla on tarkoitettu porvarillisen yhteiskunnan pelisääntöihin mukautumista tai teoreettisten virtausten sokeaa seuraamista.Paastela, Jukka: Sosialismin sanakirja (SNK/SONK/TSL 1975), s. 105. Kommunismissa tunnetaan myös käsitteet vasemmisto- ja oikeisto- opportunismi. Lyhyesti ilmaistuna edelliset väheksyvät parlamenttia, jälkimmäiset kansallistamista. == Lähteet == Luokka:Yhteiskuntafilosofia Luokka:Seulonnan keskeiset artikkelit
Ufa (joki)

Ufa (, , tataariksi Öfä, tšuvassiksi Ěпхӳ) on 918 kilometriä pitkä Belajaan laskeva joki Itä-Euroopan ja Länsi-Aasian rajalla Venäjän federaatioon kuuluvilla Tšeljabinskin ja Sverdlovskin alueilla sekä Baškortostanissa. Ufa kuuluu Volgan vesistöalueeseen. Ufa jäätyy lokakuun lopun ja joulukuun alun välisenä aikana ja jääpeite lähtee huhti-toukokuussa. Joessa on muun muassa Pavlovskin vesivoimala. Merkittävimmät satamakaupungit joen varrella ovat Krasnoufimsk ja Baškortostanin pääkaupunki Ufa, joka sijaitsee joen suulla. Luokka:Volgan vesistö Luokka:Baškortostanin joet Luokka:Sverdlovskin alueen joet Luokka:Tšeljabinskin alueen joet
Kymenlaakson ammattikorkeakoulu

Kymenlaakson ammattikorkeakoulu (lyh. Kyamk) oli monialainen ammattikorkeakoulu, joka toimi Kymenlaaksossa Kotkassa ja Kouvolassa vuoteen 2016 asti, kunnes se fuusioitui Mikkelin ammattikorkeakoulun kanssa Kaakkois- Suomen ammattikorkeakouluksi 1.1.2017. ==Historia== Kymenlaakson ammattikorkeakoulu aloitti toimintansa 1. elokuuta 1996 ja vakinaistettiin 1. elokuuta 1999. Eri koulutusyksiköillä oli silti jo pitkät perinteet: nykyinen merenkulun koulutus Viipurin merikoulu perustettiin 1868. Vuonna 1996 toimipisteitä oli yhdeksän, neljä Kotkassa, kolme Kouvolassa, yksi Kuusankoskella ja yksi Elimäellä. Vuonna 2007 Mussalon metsä- ja puutalouden toiminnot muuttivat Metsolan kampukselle Kotkassa ja Elimäen sosiaaliala siirtyi Kuusankoskelle. Vuonna 2010 merenkulun opetus siirrettiin Pookinmäeltä Katariinasta Metsolaan Kotkassa ja liiketalous ja kulttuuriala keskitettiin Kasarminmäelle Kouvolassa. Vuonna 2012 sosiaali- ja terveysalan opetus päättyi Kuusankoskella ja toiminnot jaettiin Kouvolan Kasarminmäelle ja Kotkan Jylpyn kampuksille. Vuoden 2014 elokuussa kaikki Kotkassa sijaitsevat toiminnot siirtyvät Metsolaan, jolloin kaikki toiminta keskittyi kahdelle kampukselle, Metsolaan ja Kasarminmäelle. ==Lähteet== Luokka:Lakkautetut ammattikorkeakoulut Luokka:Kotkan oppilaitokset Luokka:Kouvolan oppilaitokset
Oravanpyörä

Oravanpyörä (< ruots. ekorrhjul) on vertauskuva loputtomalle ja turhalta tuntuvalle toiminnalle. Erityisesti sitä käytetään kritisoitaessa stressaavia töitä sekä elintasokilpailuun ja kuluttamiseen pohjautuvaa yhteiskuntaa.Vilppula 2001 Osa työntekijöistä vierastaa työ- ja kulutuskeskeistä elämää. Työnteon kohtuullistamisen tarvetta on usein lasten ollessa pieniä tai lähellä eläkeikää. Vähäisempi työnteko voi olla tarpeen, jos työtehtävät ovat hyvin vaativia tai jos työntekijällä on ongelmia terveyden tai työn mielekkyyden kanssa.Ei enää ylityötä oravanpyörässä! Kohtuullisempi työ on myös yritysten etu; MTV 27.08.2015 == Sanan alkuperä == Kirjaimellisesti oravanpyörä tarkoittaa oravan käyttämää juoksupyörää. Todellisuudessa jyrsijöiden juoksupyörät ovat nykyään enemmän hiirten, hamsterien ja gerbiilien käyttämiä eikä oravan pitäminen häkkieläimenä Suomessa nykyään ole edes laillista. Näin ollen sanaa ei nykyisin juuri käytetä kirjaimellisessa merkityksessä. == Katso myös == *Hedoninen oravanpyörä *Downshifting *Rautahäkki *Työuupumus == Lähteet == * Matti Vilppula: Mummoja oravanpyörässä. Kotimaisten kielten tutkimuskeskus 2001. === Viitteet === == Kirjallisuutta == * Kaarina Davis: Irti osavanpyörästä; omakustanne 2010; ISBN 978-952-240-034-5 * Kasvio Antti, Lundell Susanna: Ulos oravanpyörästä - Työn kohtuullistamisen edut ja haitat; TTL 2015; ISBN 978-952-261-493-3 ==Aiheesta muualla== * Ylen Elävä arkisto: Hyppyjä oravanpyörästä * Onko oravanpyörästä hyppääminen uhka kansantaloudelle? Helsingin Uutiset 2.7.2014 Luokka:Sosiologia Luokka:Metaforat
Pietarinkadun Oilers

Pietarinkadun Oilers on suomalainen näytösotteluita pelaava jääkiekkojoukkue, joka kerää toiminnallaan rahaa hyväntekeväisyyteen. Joukkue perustettiin vuonna 1989 Sleepy Sleepers -yhtyeen jäsenten jääkiekkojoukkueeksi ja ensimmäisen hyväntekeväisyysottelunsa se pelasi vuonna 1990 Lahdessa. Historiansa aikana Oilers on kerännyt hyväntekeväisyyteen yli 2 miljoonaa euroa. Pietarinkadun Oilersin ”ottelut” ovat show-tapahtumia, joissa on usein esiintynyt monia suomalaisia huippujääkiekkoilijoita, kuten Jari Kurri, Teemu Selänne ja Esa Tikkanen. Joukkue voittaa aina pelaamansa näytösottelut. Vuonna 1998 Radiomafia aloitti Pietarinkadun Oilers Go Go -nimisen radio-ohjelman. Ohjelmaa tekivät ”Nilviäiset”, eli Simo Ruuskanen ja Teemu Skinnari. Ohjelma päättyi YleX:ssä vuoden 2006 lopussa. Ohjelman perinteitä jatkoi löyhästi Pasilan Asema -ohjelma, joka sekin lopetettiin vuoden 2007 aikana. Ohjelma alkoi uudelleen Radio City -kanavalla tammikuussa 2012.http://www.radiocity.fi/ohjelmat/oilers Pietarinkadun Oilersilla on myös oma rock-henkinen yhtye, joka esiintyy aina otteluiden jälkeisissä voitonjuhlissa. Yhtyeen nimi on Oilers Band. Vuosien varrella Oilers Bandin lavalla on nähty mm. Pave Maijanen, Mato Valtonen, Sakari Kuosmanen, Mikko Leppilampi, Heikki Paasonen, Pimme Korhonen, Upi Heikkinen, Juha Valvio, Jone Ullakko, Jani Alkio, Signmark ja Ville Galle JVG:stä. ==Lähteet== == Aiheesta muualla == * Pietarinkadun Oilers Luokka:Hyväntekeväisyys Suomessa Luokka:Suomalaiset jääkiekkoseurat Luokka:Suomalaiset radio-ohjelmat
Markus Koljander

Markus Koljander (s. 25. lokakuuta 1983 Valkeakoski) on suomalainen jalkapalloilija, pelipaikaltaan maalivahti. Koljander on Hakan kasvatti. Seuran miesten edustusjoukkueessa hän pelasi yhden Veikkausliiga-ottelun kaudella 2004. Hän lukeutui Hakan miehistöön myös kaudella 2005, mutta ei pelannut otteluakaan. Koljander oli myös lainalla TP-Seinäjoessa kauden 2005 aikana. Kausilla 2006–2009 Koljander kuului Veikkausliigassa pelanneen Jaron joukkueeseen, minkä jälkeen hän palasi kasvattajaseuraansa Hakaan. Vuoteen 2011 mennessä hänelle on kertynyt yhteensä 50 Veikkausliiga-ottelua. Koljander on pelannut Suomen maajoukkueissa 11 poikien ja nuorten maaottelua. == Lähteet == == Aiheesta muualla == * Markus Koljander Veikkausliigan sivustolla Luokka:Suomalaiset jalkapallomaalivahdit Luokka:Jalkapallon Suomen mestarit Luokka:Vuonna 1983 syntyneet Luokka:Elävät henkilöt
Jimmy Wargh

Jimmy Jan-Anders Wargh (s. 9. huhtikuuta 1976 Pietarsaari) on entinen suomalainen jalkapalloilija ja valmentaja. Suomessa hän pelasi suurimman osan urastaan pietarsaarelaisessa FF Jarossa. Nykyään (2021–) Wargh toimii Jaron päävalmentajana. Wargh on Pedersöre FF:n kasvatti, mutta siirtyi Jaroon jo juniori-iässä. Vuosina 1998–2000 hän pelasi Norjan toisella ja kolmannella sarjatasolla Skjettenin joukkueessa, mutta palasi vuodeksi 2001 takaisin Jaroon. Kaikkiaan hän on pelannut Veikkausliigassa 179 ottelua, joissa on tehnyt 15 maalia. Elokuuksi 2008 hänet lainattiin Gamlakarleby Bollklubbiin. == Lähteet == * === Viitteet === == Aiheesta muualla == *Jimmy Wargh Jaron sivuilla Luokka:Suomalaiset jalkapalloilijat Luokka:Vuonna 1976 syntyneet Luokka:Elävät henkilöt
Angel Ginev

Angel Ginev (s. 24. joulukuuta 1976) on bulgarialainen jalkapalloilija, pelipaikaltaan keskuspuolustaja. Hän pelaa nykyisin Bulgariassa, smoljanilaisessa Rodopassa. Ginev pelasi vuoden 2004 heinäkuusta vuoteen 2005 Suomen pääsarjassa, Veikkausliigassa pelaavassa FF Jarossa, johon hän siirtyi Rodopasta. Kauden 2003–2004 päätteeksi Bulgarian jalkapalloliitto palkitsi Ginevin ko. kauden parhaaksi kotimaassaan pelanneeksi keskuspuolustajaksi. Ginev on 188 senttimetriä pitkä ja painaa 84 kilogrammaa. Isokokoisena pelaajana hän nousee usein erikoistilanteissa hyökkäyspäähän. Ginevin perheeseen kuuluvat puolison lisäksi vuonna 2004 syntyneet kaksostyttäret. == Lähteet == Luokka:Bulgarialaiset jalkapalloilijat Luokka:Vuonna 1976 syntyneet Luokka:Elävät henkilöt
Heinkel He 177

Heinkel He 177 Greif (Aarnikotka) oli Heinkelin suunnittelema Saksan ilmavoimien kaksipotkurinen, mutta nelimoottorinen pitkänmatkan pommikone toisessa maailmansodassa. Sitä rakennettiin yli tuhat kappaletta, joten se oli ainoa saksalaisten suurissa määrin rakentama raskas pommikone. Konemalli kärsi useista teknisistä ongelmista, jotka johtuivat lähinnä epäonnistuneesta moottoriratkaisusta. Normaalin neljän erillisen moottorin sijaan He 177:ssä oli kaksi 24-sylinteristä Daimler-Benz DB610 W-12-moottoria, jotka koostuivat kahdesta yhteenliitetystä DB605 V-12-moottorista, jotka pyörittivät yhteistä potkuriakselia. Konemallin kehitystä ja tuotantoa hidasti ratkaisevasti joidenkin Luftwaffen korkeiden upseereiden vaatimus mallin muuttamisesta syöksypommittajaksi. Muutos ei olisi teoriassakaan voinut onnistua koneen suuren massan takia. Koneen suurin ongelma oli yhdistettyjen moottorien syttyminen tuleen kesken lennon.Chant: s. 180 Kone saikin lentäjiltä kutsumanimet "Valtakunnansoihtu" (Reichsfackel) ja ”Luftwaffen sytkäri” (Luftwaffezünder). Menestyksellisintä konemallin käyttöä oli se, että vuonna 1943 palveluskäyttöön saatuja Henschel Hs 293 -liitopommeja, jotka olivat eräänlaisia varhaisia meritorjuntaohjuksia, ryhdyttiin sijoittamaan He 177 -koneisiin. Yksi kone kantoi kolme liitopommia. Ase osoitti iskuvoimansa niin Jäämerellä kuin Italian maihinnousutaisteluissa. Esimerkiksi polttoainetta ja räjähteitä täynnä olleen rahtialus S/S Black Princen tuho Anzion maihinnousussa aiheutui juuri liitopommin osumasta. Viiden He 177 A-3/R5:n nokkaan asennettiin 75 mm BK 7.5 PaK 40 -panssarintorjuntatykki käytettäväksi itärintamalla panssarintorjuntaan, mutta ratkaisu osoittautui epäonnistuneeksi. ==Tekniset tiedot== ==Lähteet== * Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999 ISBN 978-951-23-5025-4 (s. 178-180) ===Viitteet=== ==Aiheesta muualla== *Lexikon der Wehrmacht: He 177 *Luftarchiv.de: He177/277 *Luftwaffe Resource Center: He 177 *Artikkeli 75 mm BK 7.5 PaK 40 -panssarintorjuntatykin lentokonekäytöstä. He 177 Luokka:Saksalaiset pommikoneet Luokka:1930-luvun pommikoneet
Rafael (jalkapalloilija, 1978)

Rafael Pires Vieira, taiteilijanimeltään Rafael (s. 1. elokuuta 1978 Florianópolis, Santa Catarina, Brasilia) on brasilialainen uransa päättänyt jalkapalloilija. Hän oli pelipaikaltaan keskushyökkääjä. Hän pelasi suuren osan urastaan Veikkausliigassa Suomessa. Hän voitti Veikkausliigan maalikuninkuuden kahdesti ja valittiin vuonna 2019 Veikkausliigan legendaksi. Veikkausliigassa hän pelasi 351 ottelua, joissa teki 134 maalia, mikä tekee hänestä toiseksi eniten maaleja tehneen pelaajanVeikkausliigan historiassa. ==Ura== 1990-luvulla Rafael pelasi Helsingin Jalkapalloklubissa, jossa hän vuonna 1997 voitti Liigacupin, Suomen mestaruuden ja sarjan maalikuninkuuden. HJK:sta hän siirtyi FC Jazziin, jossa vietti pari vuotta ennen paluutaan HJK:hon. HJK:sta Rafael siirtyi ensin kahdeksi vuodeksi Alankomaihin Heerenveeniin ja sieltä Turkin Superliigan Denizlisporiin. Tämän jälkeen hän palasi Suomeen ja pelasi Kakkosessa Forssan Jalkapalloklubissa ennen siirtymistään FC Lahteen kaudeksi 2005. Rafaelilla oli sopimus Lahden kanssa vuoden 2016 loppuun. Kauden jälkeen hän siirtyi Kakkosessa pelaaviin Mikkelin Pallo-Kissoihin. Hän lopetti uransa lokakuussa 2019. ==Saavutukset== * Suomen mestaruus 1997 ** SM-hopea 1999 ** SM-pronssi 2008, 2014 * Liigacup 1997, 2007, 2013 * Veikkausliigan paras maalintekijä 1997, 2007 ==Lähteet== ==Aiheesta muualla== * Rafaelin pelaajakortti Luokka:Brasilialaiset jalkapalloilijat Luokka:Veikkausliigan legendat Luokka:Vuonna 1978 syntyneet Luokka:Elävät henkilöt